TSTH หั่นเป้ายอดขายปี 62 เหลือ 1.21 ล้านตัน ยังลุ้น EBITDA ครึ่งปีหลังดีกว่าครึ่งปีแรก
TSTH ปรับลดเป้ายอดขายงวดปี 62 ใกล้เคียงปีก่อน คาด EBITDA ในครึ่งปีหลังของปี 62 ดีกว่าครึ่งปีแรก
6 พ.ย. 2561

นายราจีฟ มังกัล กรรมการผู้จัดการใหญ่ บริษัท ทาทาสตีล จำกัด (มหาชน) หรือ TSTH คาดว่ายอดขายงวดปี 62 (สิ้นสุด มี.ค.62) จะใกล้เคียงงวดปี 61 ที่มียอดขาย 1.21 ล้านตัน หลังครึ่งปีแรกมียอดขาย 5.69 แสนตัน ลดลงจากครึ่งแรกปี 61 ที่มียอดขาย 6 แสนตัน จากก่อนหน้านี้ที่ตั้งเป้ายอดขายในงวดปี 62 ที่ 1.35-1.30 ล้านตัน
ขณะที่ บริษัทฯ คาดว่า กำไรก่อนหักภาษี ดอกเบี้ย ค่าเสื่อมราคาและค่าคัดจำหน่าย (EBITDA) ในงวดครึ่งปีหลัง (ต.ค.61-มี.ค.62) จะดีกว่าครึ่งปีแรกของงวดปี 62 ที่มี EBITDA จำนวน 450 ล้านบาท จากยอดขายที่โตจากความต้องการเพิ่มขึ้นจากโครงการภาครัฐออกมามากขึ้น และราคาขายมีแนวโน้มดีขึ้น ซึ่งปกติในไตรมาส 4/62 ราคาจะดีขึ้น